**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1ο**

**Αντικείμενο της Ειδικής Συγγραφής Υποχρεώσεων (Σ.Υ)**

Το τεύχος της Ε.Σ.Υ περιλαμβάνει τους ειδικούς όρους, σύμφωνα με τους οποίους και σε συνδυασμό προς τους υπόλοιπους όρους στων συμβατικών τευχών, πρόκειται να γίνει η προμήθεια ενός (1) καλαθοφόρου οχήματος.

**ΑΡΘΡΟ 2ο**

**Αντικείμενο της Προμήθειας**

Το αντικείμενο της προμήθειας που θα συσταθεί με τη σύμβαση περιλαμβάνει την **προμήθεια ενός (1) καλαθοφόρου οχήματος.**

**ΑΡΘΡΟ 3ο**

**Συμβατικά στοιχεία της Προμήθειας – Σειρά ισχύος αυτών**

Τα συμβατικά τεύχη και στοιχεία της προμήθειας με βάση τα οποία θα γίνει η ανάθεση και η εκτέλεση της προμήθειας είναι κατά σειρά ισχύος, σε περίπτωση ασυμφωνίας μεταξύ τους τα παρακάτω:

* Το συμφωνητικό
* Η παρούσα διακήρυξη
* Έντυπο οικονομικής προσφοράς
* Ενδεικτικός προϋπολογισμός προμήθειας
* Οι οριζόμενες και ισχύουσες Τεχνικές Προδιαγραφές – Μελέτη
* Η Συγγραφή Υποχρεώσεων
* Η Τεχνική Περιγραφή, που συνέταξε ο Ανάδοχος με βάση τις Τεχνικές Προδιαγραφές και την Μελέτη της προμήθειας.

**ΑΡΘΡΟ 4ο**

**Τρόπος εκτέλεσης της Προμήθειας**

Η προμήθεια θα πραγματοποιηθεί με Δημόσιο Ανοικτό Ηλεκτρονικό Διαγωνισμό. Η εκτέλεση της προμήθειας διέπεται από το Ν. 4782/2021, το Ν.4412/2016, τη λοιπή σχετική Εθνική & Κοινοτική Νομοθεσία και τις σχετικές Υπουργικές Αποφάσεις. Η ανάθεση της σύμβασης θα γίνει με κριτήριο κατακύρωσης την πλέον συμφέρουσα από οικονομικής άποψης προσφορά, βάσει της βέλτιστης σχέσης ποιότητας - τιμής, σύμφωνα με το άρθρο 86 του Ν.4412/2016, όπως τροποποιήθηκε και ισχύει με τον Ν. 4782/2021.

**ΑΡΘΡΟ 5Ο**

**Εγγύηση καλής εκτέλεσης της Σύμβασης**

Η εγγύηση καλής εκτέλεσης της σύμβασης των ειδών της σύμβασης ορίζεται σε **4%** της εκτιμώμενης αξίας της προμήθειας χωρίς το ΦΠΑ 24%, δίνεται δε με εγγυητική επιστολή. Οι προμηθευτές είναι υποχρεωμένοι να καταθέσουν εγγυητική επιστολή συνταγμένη σύμφωνα με το άρθρο 72 του Ν.4412/2016.

**ΆΡΘΡΟ 6ο**

**Προθεσμία εκτέλεσης της Προμήθειας - Ποινικές ρήτρες**

Ο χρόνος παράδοσης των ειδών της προμήθειας στις εγκαταστάσεις του Δήμου θα είναι όπως ορίζεται στις τεχνικές προδιαγραφές των ειδών, από την ημερομηνία υπογραφής του συμφωνητικού, με δυνατότητα παράτασης σύμφωνα με τα οριζόμενα στο άρθρο 217 του Ν.4412/2016.

**ΆΡΘΡΟ 7ο**

**Έκπτωση του Αναδόχου**

Αν γίνει αδικαιολόγητη υπέρβαση της συμβατικής προθεσμίας παράδοσης του οχήματος ή ο Ανάδοχος δε συμμορφώνεται με τις κάθε είδους υποχρεώσεις ή τις γραπτές διαταγές της Υπηρεσίας θα κηρυχθεί έκπτωτος, σύμφωνα με τις διατάξεις του Ν.4412/2016.

**ΑΡΘΡΟ 8ο**

**Πλημμελής κατασκευή**

Εάν το υπό προμήθεια όχημα δεν εκπληρώνει τους όρους της σύμβασης ή εμφανίζει ελαττώματα ή κακοτεχνίες, ο Ανάδοχος υποχρεώνεται να το αντικαταστήσει, σύμφωνα με τις ισχύουσες διατάξεις του Ν.4412/2016

**ΑΡΘΡΟ 9ο**

**Φόροι – Τέλη – Κρατήσεις – Υποχρεώσεις Αναδόχου**

Ο Ανάδοχος, σύμφωνα με τις ισχύουσες διατάξεις, βαρύνεται με όλους τους φόρους και κρατήσεις που ισχύουν κατά την ημέρα εξόφλησης της σύμβασης εκτός του Φ.Π.Α.

**ΑΡΘΡΟ 10ο**

**Τρόπος Πληρωμής**

Η πληρωμή της αξίας των ειδών θα γίνει μετά την διενέργεια της προσωρινής παραλαβής, με την έκδοση εξοφλητικού λογαριασμού (τιμολόγιο). Οι λοιπές λεπτομέρειες και στοιχεία θα αναφέρονται στη σύμβαση.

**ΑΡΘΡΟ 11ο**

**Παροχή Υπηρεσιών -Συντήρηση**

Σε περίπτωση βλάβης του οχήματος - μηχανήματος, ο προμηθευτής, μετά από έγγραφη ειδοποίηση του, θα πρέπει να στείλει εξειδικευμένο συνεργείο στον τόπο λειτουργίας του οχήματος, για την άμεση επισκευή όπου αυτό είναι δυνατό ή διαφορετικά για την αξιολόγηση της βλάβης και τη μεταφορά του, με δική του δαπάνη, στις εγκαταστάσεις του εξουσιοδοτημένου συνεργείου, εάν αυτό απαιτείται.

**ΑΡΘΡΟ 12ο**

**Προσωρινή και Οριστική Παραλαβή**

Η προσωρινή παραλαβή του καθενός υπό προμήθεια οχήματος - μηχανήματος θα γίνει από την αρμόδια επιτροπή του Δήμου. Αυτή θα γίνει μετά την παράδοσή του, και θα αφορά την τεχνική, ποσοτική και ποιοτική παραλαβή. Εάν κατά την παραλαβή διαπιστωθεί απόκλιση από τις συμβατικές προδιαγραφές, η επιτροπή παραλαβής μπορεί να προτείνει την απόρριψη του παραλαμβανομένου υπό προμήθεια εξοπλισμού ή την αποκατάσταση των κατασκευαστικών ή λειτουργικών ανωμαλιών του.

Σε περίπτωση που μέρος, υποσύνολο ή σύνολο του προσφερόμενου προμήθεια οχήματος - μηχανήματος, παρουσιάσει βλάβη, αυτή επισκευάζεται από τον προμηθευτή χωρίς καμία επιβάρυνση του Δήμου. Για το εύλογο του χρόνου αποκατάστασης των ζημιών ορίζονται και γίνονται αποδεκτές είκοσι (20) ημερολογιακές ημέρες.

Μετά την προσωρινή παραλαβή άμεσα γίνεται η οριστική παραλαβή με την σύνταξη και υπογραφή του Οριστικού Πρωτοκόλλου Παραλαβής (ποιοτικής και ποσοτικής), το οποίο εγκρίνεται από το Δημοτικό Συμβούλιο του Δήμου.

Εάν η οριστική παραλαβή του εξοπλισμού και η σύνταξη του σχετικού πρωτοκόλλου δεν πραγματοποιηθεί από την Ε.Π. του Δήμου μέσα σε 30 ημέρες από την προσωρινή παραλαβή, θεωρείται ότι η οριστική παραλαβή συντελέσθηκε αυτοδίκαια τότε και μόνο εφόσον παρέλθουν οι 30 ημέρες μετά από ειδική ενόχληση του προμηθευτή και δεν διενεργηθεί η σχετική παραλαβή εντός της προθεσμίας αυτής, με κάθε επιφύλαξη των δικαιωμάτων του Δήμου και εκδίδεται προς τούτο σχετική απόφαση του Δημοτικού Συμβουλίου με βάση μόνο το θεωρημένο από την αποθήκη του Δήμου αποδεικτικό προσκόμισης τούτου.

Σε περίπτωση που παρέλθει χρονικό διάστημα μεγαλύτερο των (30) ημερών από την ημερομηνία υποβολής του οριστικού πρωτοκόλλου παραλαβής στον Δήμο και δεν έχει ληφθεί η σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεστεί αυτοδίκαια.

**ΑΡΘΡΟ 130**

**Απόρριψη ειδών - Αντικατάσταση**

Σε περίπτωση οριστικής απόρριψης ολόκληρης ή μέρους της συμβατικής ποσότητας των ειδών, με

απόφαση του αποφαινόμενου οργάνου ύστερα από γνωμοδότηση του αρμοδίου οργάνου, μπορεί να

εγκριθεί αντικατάστασή της με άλλη, που να είναι σύμφωνη με τους όρους της σύβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη του

συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε προμηθευτής θεωρείται ως εκπρόθεσμος και υπόκειταισε κυρώσεις λόγω εκπρόθεσμης παράδοσης. Αν ο προμηθευτής δεν αντικαταστήσει τα είδη που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις. Γενικότερα ισχύουν οι διατάξεις του άρθρου 213 του Ν. 4412/2016.

**ΑΡΘΡΟ 140**

**Εγγυημένη λειτουργία προμήθειας**

Η εγγυημένη λειτουργία της προμήθειας είναι ανεξάρτητη από τα προβλεπόμενα σε οποιαδήποτε

εργοστασιακή εγγύηση και καλύπτει, χωρίς καμία επιβάρυνση του Δήμου Ήλιδας, την αντικατάσταση ή επιδιόρθωση οποιασδήποτε βλάβης ή φθοράς συμβεί, μη οφειλόμενης σε κακό χειρισμό ή σε κακή

συντήρηση. Σε περίπτωση ολικής μη επισκευάσιμης βλάβης προερχομένης από κακή κατασκευή (αστοχία υλικού κ.λ.π.) ή λόγω ατυχήματος από την ίδια αιτία, το όχημα θα αντικατασταθεί εξ’ ολοκλήρου από την προμηθεύτρια εταιρεία. Η εγγυημένη λειτουργία της προμήθειας θα διαρκεί για δύο (2) έτη τουλάχιστον και θα παρέχεται με εγγυητική επιστολή καλής λειτουργίας ποσοστού 5% επί της εκτιμώμενης αξίας της σύμβασης, κατά τα προβλεπόμενα στο άρθρο 72 του Ν.4412/2016, όπως τροποποιήθηκε με το άρθρο 21 του Ν.4782/2021. Η επιστροφή της ανωτέρω εγγύησης λαμβάνει χώρα μετά από την ολοκλήρωση της περιόδου εγγύησης καλής λειτουργίας.

**ΑΡΘΡΟ 15ο**

**Ανταλλακτικά**

Η κάθε προσφορά θα πρέπει να αναφέρει με υπεύθυνη δήλωση του προμηθευτή τον χρόνο που δεσμεύεται να αναλάβει την προμήθεια ανταλλακτικών και τον τρόπο που προτίθεται να αντιμετωπίσει τις ανάγκες του σέρβις.

**ΑΡΘΡΟ 16ο**

**Παράδοση**

Το προσφερόμενο όχημα θα πρέπει να παραδοθεί στις εγκαταστάσεις του Δήμου άθικτο και χωρίς ζημιές. Η παράδοση του οχήματος θα γίνει στο χώρο του Δημοτικού Αμαξοστασίου του Δήμου Ήλιδας, εντός αποκλειστικής προθεσμίας εξι (6) μηνών από την υπογραφή του σχετικού συμφωνητικού. Κατά τα λοιπά ισχύουν οι διατάξεις των άρθρων 206 & 207 του Ν.4412/2016.

**ΑΡΘΡΟ 17ο**

**Εναλλακτικές προσφορές**

Εναλλακτικές προσφορές δεν επιτρέπονται.

**ΑΡΘΡΟ 18ο**

**Υποδιαίρεση σύμβασης σε τμήματα**

Η σύμβαση δεν υποδιαιρείται σε επιμέρους τμήματα.

**ΑΡΘΡΟ 19o**

**Το προμηθευόμενο είδος θα είναι ενδεικτικού ή ισοδύναμου τύπου σύμφωνα με τις πιο πάνω Τεχνικές Προδιαγραφές.**

Ημερομηνία 2/10/2024

|  |  |
| --- | --- |
| Ο Συντάξας  Διονύσιος Μπούτσικας | ΘΕΩΡΗΘΗΚΕ  Η αν. Προισταμένη Δ/νσης.  Μαργαρίτα Πίπιλα  Αρχιτέκτων Μηχανικός |